12. 12. 88 Επίσημη Εφημερίδα των Ευρωπαϊκών Κοινοτήτων Αριθ. C 318/21 
Γνωμοδότηση για τις προτάσεις της Επιτροπής προς το Συμβούλιο σχετικά με τον καθορισμό του 
σχήματος των γενικευμένων δασμολογικών προτιμήσεων (ΣΓΠ) της Κοινότητας για το 1989 
(88/C 318/09) 
Στις 31 Μαΐου 1988, η Οικονομική και Κοινωνική Επιτροπή αποφάσισε σύμφωνα με τις διατάξεις 
του άρθρου 20, εδάφιο 4, του Εσωτερικού Κανονισμού να εκδώσει γνωμοδότηση για τις παραπάνω 
προτάσεις. 
Το τμήμα εξωτερικών σχέσεων, εμπορικής και αναπτυξιακής πολιτικής, στο οποίο ανατέθηκε η 
προετοιμασία των σχετικών εργασιών, εξέδωσε τη γνωμοδότηση του στις 16 Σεπτεμβρίου 1988 με βάση 
την έκθεση του κ. Cavazzuti. 
Στις 29 Σεπτεμβρίου 1988 η Οικονομική και Κοινωνική Επιτροπή υιοθέτησε κατά τη 258η σύνοδο 
ολομέλειας της, κατά πλειοψηφία και 3 ψήφους κατά, την ακόλουθη γνωμοδότηση. 
1. Η ΟΚΕ επιβεβαιώνει την πλήρη της υποστήριξη για το 
σύστημα μέτρων που θα ενισχύσουν την ισόρροπη ανάπτυξη 
των αναπτυσσομένων χωρών. 
2. Η ΟΚΕ υπογραμμίζει με έμφαση την ανάγκη το ΣΓΠ, 
ή οποιοδήποτε άλλο σύστημα ενισχύσεων προς τις αναπτυσ­
σόμενες χώρες, και όλες οι διμερείς ή πολυμερείς συμφωνίες 
της ΕΟΚ, να τηρούν και να εμφανίζουν συνοχή με τους 
κανόνες της Γενικής Συμφωνίας δασμών και εμπορίου (ΓΣΔΕ) 
και με τη θέση της αντιπροσωπείας της ΕΟΚ στις διαπραγμα­
τεύσεις που διεξάγονται στη Γενεύη για το Γύρο της Ουρου­
γουάης. 
3. Ένα συνεπές και με οργανική συνοχή σύστημα κοινο­
τικών ενισχύσεων για την ανάπτυξη, στο εσωτερικό του 
οποίου πρέπει να τεθεί το ΣΓΠ, θα έπρεπε να απευθύνεται 
κυρίως προς: 
— τις πτωχότερες αναπτυσσόμενες χώρες, 
— τις αναπτυσσόμενες χώρες σε φάση οικονομικής απογείω­
σης: εκείνες δηλ. που, με ενισχύσεις συστηματικές και 
προορισμένες για τη βιομηχανική και γεωργική 
ανάπτυξη, σε ένα πλαίσιο νέας διεθνούς κατανομής της 
εργασίας, θα μπορούσαν να είναι σε θέση να εισέλθουν 
γρήγορα στην πλειοψηφία, και να συμμετάσχουν υπό συν­
θήκες πλήρους ισότητας στο διεθνές εμπόριο που ρυθμί­
ζεται από την ΓΣΔΕ. 
4. Οι διαφοροποιήσεις που εισήγαγε η Κοινότητα στην 
εφαρμογή του ΣΓΠ, ιδιαίτερα με τον επιλεκτικό αποκλεισμό 
προϊόντος/χώρας αποτελούν ένα πρώτο θετικό βήμα προς 
αυτή την κατεύθυνση, παρόλο που είναι ανεπαρκές για την 
επίτευξη του παραπάνω διπλού στόχου. 
5. Για το σκοπό αυτό τα μέτρα ενίσχυσης πρέπει να εμφανί­
ζουν τα εξής χαρακτηριστικά: συγκέντρωση, για να αποκτούν 
την αναγκαία αποτελεσματικότητα· ασφάλεια· διαφάνεια-
αντικειμενικότητα, δηλ. να στηρίζονται σε ενημερωμένα και 
ασφαλή στοιχεία· να είναι ευκολονόητα και ευεφάρμοστα. 
6. Ωστόσο, με τα σημερινά δεδομένα και ώς το 1990 δεν 
φαίνεται να υπάρχουν εναλλακτικές δυνατότητες στο σημε­
ρινό ΣΓΠ, αν και αυτό αποδεικνύεται όλο και πιο ακατάλ­
ληλο. Η ίδια η Επιτροπή το διαπιστώνει στην αρχή της 
εισαγωγής που συνοδεύει την πρόταση κανονισμού (σε συ­νάρτηση, επίσης, με μια περαιτέρω μείωση των τελωνειακών 
δασμών, την οποία θα επιτύχουν ενδεχομένως οι διαπραγμα­
τεύσεις της ΓΣΔΕ που διεξάγονται στη Γενεύη). 
7. Πρόκειται, λοιπόν, για επανεξέταση του συστήματος (ή 
την καθιέρωση άλλων συστημάτων) ενόψει της λήξης του το 
1990 και της ενιαίας εσωτερικής αγοράς του 1992. 
8. Η ΟΚΕ επιθυμεί να πραγματοποιηθεί το συντομότερο 
δυνατό η επανεξέταση αυτή και, στο μέτρο του δυνατού, να 
της επιτραπεί η συνεργασία και κατά την προπαρασκευα­
στική φάση των εργασιών. 
9. Σχετικά με τις ειδικότερες πτυχές εφαρμογής του ισχύο­
ντος συστήματος το 1989, η ΟΚΕ διαπιστώνει ότι η εφαρμογή 
των επιλεκτικών διασταυρωμένων κριτηρίων προϊόντων/ 
χωρών δεν είχε ως συνέπεια να εξαιρεθούν από το προτιμη-
σιακό καθεστώς του ΣΓΠ χώρες που επέτυχαν πολύ υψηλό 
βαθμό ανταγωνιστικότητας και που το συνολικό τους επίπεδο 
ανάπτυξης είναι ανώτερο ορισμένων χωρών και περιοχών της 
Κοινότητας. 
10. Η ΟΚΕ επιβεβαιώνει, ωστόσο, την ανάγκη να υιοθε­
τηθούν από τώρα άλλα κριτήρια, για να καθορισθεί η εξαί­
ρεση από το ευεργέτημα του ΣΓΠ, όπως το κριτήριο του κατά 
κεφαλήν ακαθάριστου εγχώριου προϊόντος (ΑΕΠ) το οποίο 
υπερβαίνει εκείνο μιας κοινοτικής χώρας, με σύνδεση του 
ενδεχομένως με άλλα, πάντοτε γενικού χαρακτήρα κριτήρια, 
όπως π.χ. το κριτήριο του σταθερού πλεονάσματος του εμπο­
ρικού ισοζυγίου. 
11. Πάντως, η ΟΚΕ θεωρεί ότι από τις προτάσεις τρο­
ποποίησης που περιλαμβάνονται στο παράρτημα 2 (σχήμα 
για τα βιομηχανικά προϊόντα) δεν είναι αποδεκτές εκείνες 
που αναφέρονται στους κωδικούς αριθμούς 10.0500, 10.0810, 
10.0830, 10.0870, 10.0920, 10.1030, 10.1200, 10.1260, 
10.1268('), διότι αφορούν προβληματικούς τομείς της κοινο­
τικής βιομηχανίας. Η ΟΚΕ πιστεύει εξάλλου ότι το προϊόν 
4410 του δασμολογίου (πλάκες από ίνες) θα πρέπει να μετα­
φερθεί από τον κατάλογο των μη ευαίσθητων προϊόντων στον 
κατάλογο των ευαίσθητων προϊόντων μέχρι να εφαρμοσθεί η 
διάταξη που αναφέρεται στο σημείο 14 που ακολουθεί. 
(') 1. 10.0500 Ελαστικά, 2. 10.0810 Ράβδοι από χάλυβα ή σίδηρο, 
3. 10.0830 Φύλλα από χάλυβα ή σίδηρο (2 %), 4. 10.0870 Καλώδια 
από σίδηρο, συρματόσχοινα, 5. 10.0920 Ράβδοι από χαλκό, 
6.10.1030 Ηλεκτρικές μηχανές, γεννήτριες (2%), 7. 10.1200 
Κιβώτια ρολογιών, 8. 10.1260 Άλλα έπιπλα, 9. 10.1268 Προ­
παρασκευασμένες ξύλινες κατασκευές. 
Αριθ. C 318/22 Επίσημη Εφημερίδα των Ευρωπαϊκών Κοινοτήτων 12. 12. 88 
12. Η ΟΚΕ θεωρεί ότι η βάση αναφοράς για την επανα­
φορά της είσπραξης του τελωνειακού δασμού μπορεί να ανέλ­
θει από 5 σε 6% της αξίας των συνολικών εισαγωγών βιομη­
χανικών προϊόντων της ΕΟΚ το 1987, για κάθε εξεταζόμενο 
προϊόν, κρίνει, όμως, ότι δεν είναι δυνατό να προβλεφθεί ο 
διπλασιασμός της βάσης (όπως προτείνει η Επιτροπή με τη 
μετάβαση από 1 σε 2%), για τα προϊόντα που αποτελούν 
εξαίρεση του κανόνα και αφορούν προβληματικούς τομείς. 
13. Η ΟΚΕ εκφράζει επιφυλάξεις για το κατά πόσο είναι 
σκόπιμο οι διακυμάνσεις στις ισοτιμίες μεταξύ του ECU και 
των νομισμάτων πολλών χωρών να επιφέρουν απρόβλεπτες 
και ανεξέλεγκτες αυξήσεις των ποσοτήτων που μπορούν να 
υπόκεινται σε μηδενικό δασμό: διερωτάται μήπως για 
ορισμένα προϊόντα (της χημικής βιομηχανίας, της βιομη­
χανίας χάλυβα και άλλων προβληματικών τομέων) θα έπρεπε 
να καθορίζονται οι φυσικές ποσότητες αντί της αξίας των 
εμπορευμάτων που μπορούν να εισαχθούν στο πλαίσιο του 
ΣΓΠ. Η ΟΚΕ γνωρίζει τις δυσκολίες και τον αντίκτυπο που 
θα υπάρξει σχετικά, αλλά θεωρεί εξίσου απαραίτητο να διε­
ρευνηθεί κάθε δυνατότητα δράσης προς την κατεύθυνση αυτή, 
ενδεχομένως με την εισαγωγή μιας περιορισμένης πειραματι­
κής φάσης. 
14. Σχετικά με τα προϊόντα της χημικής βιομηχανίας και 
ιδίως με τα προϊόντα που προορίζονται γι'αυτή, η ΟΚΕ 
πιστεύει ότι υπάρχουν διαδεδομένες πρακτικές ντάμπινγκ και 
επαναλαμβάνει ότι οι σχετικές διαπιστώσεις πρέπει να γίνο­
νται με μεγαλύτερη ακρίβεια. Η έναρξη της επίσημης διαδι­
κασίας διαπίστωσης θα έπρεπε να συνεπάγεται την αυτόματη 
και άμεση κατάργηση για το προϊόν/χώρα του ευεργετήματος 
του ΣΓΠ, όπως ήδη προτάθηκε προηγουμένως. 
15. Η ΟΚΕ επιβεβαιώνει, εξάλλου, τη σκοπιμότητα της 
απολύτως αυτόματης επανακαθιέρωσης των κανονικών 
δασμών που στηρίζονται στους κανόνες της ΓΣΔΕ, εφόσον 
έχουν εξαντληθεί τα ανώτατα όρια και/ή οι δασμολογικές 
ποσοστώσεις, με την αποτροπή της δημιουργίας ασαφών και 
μάλλον υπόπτων καταστάσεων υπό τις πιο ποικίλες μορφές. 
16. Η ΟΚΕ διαπιστώνει με λύπη ότι ο αποκλεισμός από 
το ευεργέτημα του ΣΓΠ είναι ο μόνος δυνατός τρόπος 
αντίδρασης έναντι της Νότιας Κορέας για τη διακριτική 
μεταχείριση που εφαρμόζει η χώρα αυτή σε θέματα πνευματι­
κής ιδιοκτησίας. Το γεγονός ότι η διαφορά αυτή δεν είναι 
δυνατό να αντιμετωπισθεί και να ρυθμισθεί στα πλαίσια της 
ΓΣΔΕ προκαλεί ταυτόχρονα έκπληξη και απογοήτευση. Η 
Βρυξέλλες, 29 Σεπτεμβρίου 1988. ΟΚΕ καλεί την Επιτροπή να αναλάβει δράση κατά τη διάρ­
κεια των τρεχουσών διαπραγματεύσεων της ΓΣΔΕ για να 
διορθώσει αυτή τη σοβαρή ανωμαλία. 
17. Η ΟΚΕ επιμένει πάλι ότι η Κοινότητα οφείλει, κατά 
τη σύναψη οικονομικών σχέσεων με τις αναπτυσσόμενες 
χώρες, να ενεργήσει συγκεκριμένα, για να ευνοήσει την κοι­
νωνική πρόοδο, αξιώνοντας από τους συνομιλητές της το 
σεβασμό των θεμελιωδών δικαιωμάτων του ανθρώπου και των 
θεμελιωδών κοινωνικών δικαιωμάτων που θεσπίστηκαν από 
τις κύριες συμφωνίες της Διεθνούς Οργάνωσης Εργασίας 
(ΔΟΕ). Με τη λογική αυτή η ΟΚΕ διερωτάται, αν είναι 
σκόπιμο να συνεχισθεί η υπαγωγή στο ΣΓΠ χωρών, οι οποίες 
συστηματικά αντιτίθενται σε κάθε κοινωνική και πολιτική 
πρόοδο, ή που βρίσκονται από καιρό σε κατάσταση πολέμου· 
ή αν δεν θα έπρεπε να ανασταλεί η λειτουργία του ΣΓΠ 
γι'αυτές κατ'εφαρμογή των όσων εφαρμόσθηκαν για άλλες 
χώρες. 
18. Η ΟΚΕ επιβεβαιώνει ότι συμμερίζεται την πρόταση 
της Επιτροπής για μια βαθμιαία μετάβαση, για όλα τα προϊ­
όντα, στο σύστημα της κοινοτικής ποσόστωσης, θεωρεί, 
εντούτοις, ότι ο στόχος αυτός θα είναι εφικτός και αποτε­
λεσματικός μόνον αν στο τελωνειακό σύστημα εισαχθούν 
οι τεχνολογίες της πληροφόρησης και εφόσον επιτευχθεί 
ουσιαστική ομοιογένεια του συστήματος τόσο αναφορικά με 
την εσωτερική λειτουργία του όσο και αναφορικά με τις 
συναφείς ή επακόλουθες επιπτώσεις του. 
19. Εφόσον, ωστόσο, η κοινοτική αυτή ποσόστωση παρου­
σιάζει κινδύνους συγκέντρωσης των εξαγωγών προς την Κοι­
νότητα (από την άποψη χρόνου, χώρου και κατηγορίας προϊό­
ντων) που μπορούν να φθάσουν μέχρι την εφαρμογή εμπο­
ρικών πολιτικών που έχουν σκοπό να εκδιώξουν με κάθε μέσο 
ανταγωνιστικά προϊόντα από την αγορά, η ΟΚΕ θεωρεί ότι 
πρέπει να προστατευθεί έναντι αυτών των ενδεχομένων, καθο­
ρίζοντας στους κανονισμούς του ΣΓΠ π.χ. ότι αυτό θα συνε­
πάγονταν άμεσα μέτρα αποκλεισμού και επομένως μείωσης 
της ποσόστωσης. 
20. Η ΟΚΕ εφιστά, τέλος, την προσοχή στην ανάγκη 
αυστηρής παρακολούθησης των χωρών που εφαρμόζουν 
ιδιαίτερα επιθετικές πολιτικές εξαγωγών, που είναι σε βάρος 
των παραγωγών και των εξαγωγών άλλων αναπτυσσόμενων 
χωρών. Αυτό θα μπορούσε να φθάσει μέχρι την άρση του 
ευεργετήματος του ΣΓΠ, από τη στιγμή που οι πρακτικές 
χαρακτηρίζονται από ντάμπινγκ και πάντοτε από απαρά­
δεκτες κοινωνικές και μισθολογικές πολιτικές. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT